Vista la comunicació de vaga presentada pel Sindicato Español de Maquinistas y Ayudantes Ferroviarios (SEMAF) a les cinc societats del Grupo Renfe, que està prevista per als dies 10, 12,14 i 16 de juny de 2016, des de les 00.00 fins a les 24.00 hores, i que afecta tot el personal de conducció que presta serveis al grup empresarial;
Vist que el servei de transport de viatgers per ferrocarril que presta l'empresa Grupo Renfe s'ha de considerar un servei essencial per a la comunitat, ja que la seva interrupció afectaria béns i drets protegits constitucionalment, com és el dret al trasllat i a la lliure circulació, segons indica l'article 19 de la Constitució;
Vist que el servei de rodalies que ofereix l'empresa Grupo Renfe és un mitjà de transport que dóna servei a un gran nombre d'usuaris que ha anat creixent de forma constant per la interrelació intensa entre les poblacions del Barcelonès i les comarques circumdants i també amb l'àrea interior de Barcelona, i per la interrelació de Girona i Tarragona amb les seves àrees d'influència respectives i, en el cas del servei regional, amb la resta de Catalunya; i que, malgrat que en alguns casos hi ha mitjans alternatius de transport, la gran quantitat de desplaçaments obliga a mantenir en funcionament aquests serveis;
Vist que l'autoritat governativa ha de dictar les mesures necessàries per mantenir els serveis essencials, tenint en compte que aquesta restricció ha de ser justificada i proporcional a l'exercici legítim del dret de vaga reconegut a l'article 28.2 de la Constitució;
Vist que, com en ordres anteriors en les quals s'han fixat serveis mínims per a aquesta mateixa empresa, s'ha de tenir en compte la diferent intensitat d'ús que els usuaris fan d'aquest mitjà de transport al llarg del dia, es fa necessari establir diferents franges horàries durant la jornada de vaga: d'una banda, les anomenades hores punta, que van des de les 6.00 fins a les 9.30 hores i des de les 17.00 fins a les 20.30 hores, i durant les quals, vista la més alta incidència d'ús, queda justificat garantir el funcionament del servei amb un percentatge superior; i, d'altra banda, les anomenades hores vall, que coincideixen amb la resta de la jornada i durant les quals es garanteix el servei amb un percentatge inferior.
Vist que la vaga està convocada durant quatre dies alterns, que els dies 10, 14 i 16 de juny són dies laborables i que el 12 de juny que és diumenge i, per tant, no pot tenir el mateix tractament que un dia laborable ja que les necessitats de mobilitat no es concentren en les hores puntes sinó que es distribueixen durant tot el dia, i és per això que, en atenció a totes les raons exposades, es considera adient fixar uns serveis mínims que, per als dies 10, 14 i 16 de juny, consistents en el 66% del servei durant els trams de vaga que coincideixen amb les anomenades hores punta, i en un el 33% del servei habitual la resta del dia, les hores vall, i per al dia 12 de juny, és es considera adequat fixar uns serveis mínims consistents en un el 33% del servei, que podrà pot distribuir-se de manera irregular durant tota la jornada sense que en cap cas es se superi en total el 33% fixat, i, en qualsevol cas, s'ha de prestar el servei indispensable d'infraestructura per tal que es pugui fer efectiu el servei de transport que assenyalen aquests serveis mínims.;
Atès que en vagues anteriors de característiques anàlogues en aquesta empresa es van dictar l'Ordre TSF/32/2016, de 22 de febrer; l'Ordre EMO/359 /2015, de 9 de desembre; l'Ordre EMO/271/2015, de 27 d'agost, i l'Ordre EMO/230/2014, de 25 de juliol;
La situació de vaga anunciada pel Sindicato Español de Maquinistas y Ayudantes Ferroviarios (SEMAF), a les cinc societats del Grupo Renfe, que està prevista per als dies 10,12,14 i 16 de juny de 2016, des de les 0.00 fins a les 24.00 hores a les cinc societats del Grupo Renfe i que afecta tot el personal de conducció, queda condicionada al manteniment dels serveis mínims següents:
Trams de vaga que coincideixen amb les hores punta: 66 % del servei.
Un El 33% del servei, que podrà pot distribuir-se de manera irregular durant tota la jornada sense que en cap cas es se superi en total el 33% fixat.
L'empresa, escoltat el Comitè de Vaga, ha de determinar el personal estrictament necessari per al funcionament dels serveis mínims que estableix l'article anterior.